Nu skal Apple advare, hvis opdateringer gør iPhone sløv

Her, mere end et år efter at Apple indrømmede, at hastigheden på ældre iPhone-modeller skrues ned, når batteriet er blevet nedslidt, lider firmaet stadig af efterdønningerne. Senest har en engelsk forbrugerorganisation meddelt, at Apple har indvilget i at advare forbrugerne, hvis kommende iOS-opdateringer vil påvirke telefonens ydelse.

Forbrugerorganisationen, U.K. Competition and Markets Authority, indledte en undersøgelse efter at Apple i december 2017 fortalte, at de med overlæg satte processorhastigheden på ældre iPhone-modeller ned for at øge batterilevetiden. Onsdag meddelte organisationen, at de har indgået en formel aftale om, at Apple fremover vil advare forbrugerne, hvis opdateringer vil påvirke hastigheden.

”For at sikre overholdelsen af forbrugerlovgivningen har Apple formelt accepteret at forbedre kommunikationen til forbrugerne omkring batterilevetid og effekten som softwareopdateringer kan have på deres telefoner,” skriver organisationen på den engelske regerings hjemmeside.

Selv om beslutningen er indgået med en engelsk forbrugerorganisation, forventer vi at Apple vil brede den nye åbenhed ud over hele linjen.

Nu skal Apple advare, hvis opdateringer gør iPhone sløv